Nikolai Veiderpass

Nikolai Veiderpass (7. aprill (vkj)/ 19. aprill 1887 Tallinn – 2. mai 1971 Tartu) oli eesti farmatseut ja ravimitehnoloog.

Üldhariduse omandas Narva gümnaasiumis.Dr. pharm. N. Weiderpass 40-aastane - Postimees, 21. aprill 1927 Ta tegi 1913. aastal Kaasani Ülikoolis apteekriabilise eksami ja omandas 1918. aastal proviisori kutse. Ta töötas 1918–1921 farmatseudina Simbirskis K. Tähe apteegis. 

1923. aastal omandas ta Tartu Ülikooli juures rohuteaduse doktori kraadi põlevkivi keemiliste omaduste uurimise teemal. Akadeemiliselt oli ta Korporatsioon Fraternitas Liviensise liige.

Oli aastatel 1921–1936 Eesti Riikliku Erapreparaatide Kontrollasutuse juhataja ning aastatel 1936–1968 Tartu Ülikooli farmaatsia, farmatseutilise keemia, ravimite ja galeeniliste preparaatide tehnoloogia õppejõud. Professor 1938.

Uuris esimesena eesti põlevkivi fenoole. Tema teine huviala oli kodumaistest taimedest ravimite valmistamise uurimine.

Viited

Välislingid
Album Academicum Universitatis Tartuensis 1918-1944
Haud Tartu Maarja kalmistul

Kategooria:Korporatsioon Fraternitas Liviensise liikmed
Kategooria:Tartu Ülikooli arstiteaduskonna professorid
Kategooria:Rohuteadlaste Koja nõukogu liikmed
Kategooria:Eesti Punase Risti III klassi teenetemärgi kavalerid
Kategooria:Maarja kalmistule maetud
Kategooria:Sündinud 1887
Kategooria:Surnud 1971